સ્ટેટ બેન્ક ઓફ ઇન્ડિયાએ ત્રણ વર્ષ સુધીની તમામ મુદતોના ધિરાણ દરોમાં 20 બેઝિસ પોઇન્ટનો વધારો કર્યો છે. એસબીઆઇની વેબસાઇટ અનુસાર, MCLR આધારીત ઓવરનાઇટ અને એક માસની મુદતના ફંડની માર્જિનલ કોસ્ટ 8.1 ટકા થઇ છે, જે અગાઉ 7.9 ટકા હતી. એક વર્ષની મુદત માટે MCLR 8.25 ટકાથી વધીને 8.45 ટકા થયો છે. મોટા ભાગની રીટેલ લોન્સના વ્યાજ દર એક વર્ષના MCLRના આધાર પર નક્કી કરવામાં આવે છે. ત્રણ વર્ષની મુદતનો MCLR 8.45 ટકાથી વધીને 8.65 ટકા થયો છે.